laion/Wikipedia-Exotic huggingface dataset:
Clint Eastwood (სიმღერა)

„Clint Eastwood“ — ჯგუფ Gorillaz-ის სადებიუტო სინგლი, შეტანილი ალბომში Gorillaz და გამოცემული 2001 წლის მარტში. ბრიტანეთის ჩარტებში მან #4, ხოლო აშშ-ში - #57 ადგილი დაიკავა. ბრიტანეთში ოფიციალურად გაიყიდა მისი 480.000 ასლი. სიმღერის ოფიციალური მუსიკალური ვიდეოს რეჟისორები და ავტორები არიან ჯეიმი ჰიულეტი და პიტ კენდლენდი. კლიპს ხსნის Gorillaz-ის ლოგოტიპი ბნელი ეკრანის ფონზე, შემდეგ კი ჩნდება იაპონურ და ინგლისურ ენებზე დაწერილი ციტატა ფილმიდან „მკვდრების განთიადი“ - Every dead body that is not exterminated, gets up and kills. The people it kills, get up and kill. სხვადასხვა ქვეყანაში ეს ციტატა ამოღებული იქნა. როგორც სიმღერაში, ასევე კლიპში მცირე მინიშნებებია თავად კლინტ ისტვუდის პიროვნებაზე. ასევე ჟღერს ვესტერნული სტილის ფილმების მელოდიების მსგავსი შეძახილი. კლიპის მსვლელობისას ჩანს Gorillaz, რომელიც ასრულებს სიმღერას, პარალელურად კი მისი სხვადასხვა წევრი ამა თუ იმ განსხვავებულ სიტუაციაში ჩნდება. CD Clint Eastwood - 3:44 Clint Eastwood (Ed Case/Sweetie Irie Refix ვერსია) - 3:27 Dracula - 4:44 Clint Eastwood (ვიდეო) - 4:30 აუდიო კასეტა Clint Eastwood - 3:44 Clint Eastwood (Ed Case/Sweetie Irie Refix ვერსია) - 3:27 Dracula - 4:44 12" Clint Eastwood - 3:44 Clint Eastwood (Ed Case/Sweetie Irie Refix ვერსია) - 3:27 Clint Eastwood (Phi-Life/Cypher რემიქსი) - 4:54 ↑ ალექს ნელსონი. (30 november 2011) Gorillaz // Singles 2001-2011. Rhythm Circus. დაარქივებულია ორიგინალიდან — 3 დეკემბერი 2011. ციტირების თარიღი: 24 ივნისი 2013. "the trip-hop of early singles Tomorrow Comes Today and Clint Eastwood" ↑ About Gorillaz - Clint Eastwood 12" Single დაარქივებული 2013-12-03 საიტზე Wayback Machine. Retrieved 24 ივნისი 2013 ↑ (2001) რედ. დენიელ სმითი: Billboard 23 june 2001. Nielsen Business Media, Inc.. ციტირების თარიღი: 24 ივნისი 2013.  "Equally impressive is the alternative/hip- hop-spliced "Clint Eastwood," which spotlights Albarn's laid-back delivery coupled with a verse from Del, who offers listeners his signature out-of-this-world lyrics." ↑ 4.0 4.1 უოლტერსი, ბარი. (May 29, 2001) Gorillaz - Gorillaz. Rolling Stone. დაარქივებულია ორიგინალიდან — დეკემბერი 7, 2008. ციტირების თარიღი: თებერვალი 5, 2013. ↑ კესლერი, ტედ. (March 21, 2001) Gorillaz : Gorillaz. NME. ციტირების თარიღი: თებერვალი 5, 2013.
ბასტერი

ბასტერი (ინგლ. Bassterre; სენტ-ქრისტოფერი) — სენტ-კიტსი და ნევისის დედაქალაქი. 2005 წლის მონაცემებით, ქალაქის მოსახლეობა 15 500 ადამიანს შეადგენს. ბასტერში მდებარეობს ქვეყნის უდიდესი ნავსადგური, ზღვის მეშვეობით ხორციელდება დაკავშირება ქვეყნის სიდიდით მეორე კუნძულ ნევისთან. ეს ქალაქი სენტ-ჯორჯ-ბასტერის ოლქის ადმინისტრაციული ცენტრი და უდიდესი დასახლებული პუნქტია, ბასტერიდან რამდენიმე კილომეტრში მდებარეობს სენტ-პიტერ-ბასტერის ოლქი. ბასტერი არის ერთ-ერთი ყველაზე ძველი ქალაქი მთელს მცირე ანტილის ტერიტორიაზე. ბასტერი პირველად დაარსებული იქნა 1627 წელს ფრანგების მიერ. ეს ადგილი ფრანგული კოლონიის სენტ-ქრისტოფერის ადმინისტრაციული ცენტრი იყო. 1727 წლიდან ფრანგი კოლონისტები ინგლისელებმა შეცვალეს. ქალაქ ბასტერს გააჩნია ერთ-ერთი ყველაზე ტრაგიკული ისტორია, სხვა კარიბულ დედაქალაქებთან შედარებით. აქ მრავალი წელი გრძელდებოდა კოლონისტთა შორის ბრძოლები და დაპირისპირებები, ხშირი იყო მიწისძვრები და საჭმლის დეფიციტი. ეს ყველაფერი ადგილობრივ მცხოვრებლებზე ტრაგიკულად მოქმედებდა. ბასტერი — სტატია ენციკლოპედია ბრიტანიკიდან (ინგლისური)
ირაკლი ფავლენიშვილი

ირაკლი ფავლენიშვილი (დ. 5 იანვარი, 1951, თბილისი) — ქართველი პედიატრი. ექიმთა დიპლომის შემდგომი განათლების სახელმწიფო სამედიცინო აკადემიის პედიატრიის კათედრის გამგე, პროფესორი (1994). თბილისის საპატიო მოქალაქე (2021). ირაკლი ფავლენიშვილმა 1974 წელს დაამთავრა თბილისის სახელმწიფო სამედიცინო ინსტიტუტის პედიატრიული ფაკულტეტი. 1974-1975 წლებში მუშაობდა თბილისის ბავშვთა N3 საავადმყოფოში. 1975-1980 წლებში იყო ექიმთა დახელოვნების თბილისის სახელმწიფო სამედიცინო ინსტიტუტის პედიატრიის კათედრის უფროსი ლაბორანტი. 1980-1985 წლებში ასისტენტი. 1986-1988 წლებში დოცენტი. 1988 წლიდან პედიატრიის კათედრის გამგე. 1991-1994 წლებში საქართველოს ჯანდაცვის სამინისტროს მთავარი პედიატრი. ავტორია 203 სამეცნიერო ნაშრომის, მათ შორის 83 გამოქვეყნებულია უცხოურ გამოცემებში. მისი შრომები ცალკეულ თავებად შესულია 5 მონოგრაფიასა და სახელმძღვანელოში. ეკუთვნის 4 მეთოდიკური რეკომენდაცია და 15 რაციონალური წინადადება. გამოქვეყნებული აქვს 7 მონოგრაფია. არის ჟურნალ „საქართველოს პედიატრის“ მთავარი რედაქტორის მოადგილე, რეზიდენტურის პროგრამის დირექტორი ზოგად პედიატრიაში. 1983 წელს დაიცვა საკანდიდატო დისერტაციის თემაზე: „პერიფერიული სისხლის ლეიკოციტების ფერმენტული სტატუსი და ულტრასტრუქტურა ახალშობილთა სტაფილოკოკური სეფსისის დროს“. ირაკლი ფავლენიშვილი — საქართველოს ბიოგრაფიული ლექსიკონი
კიტუი

კიტუი (ინგლ. Kitui) — ქალაქი კენიაში. 130 კილომეტრში ნაირობიდან აღმოსავლეთით და 75 კილომეტრში მაჩაკოსიდან აღმოსავლეთით. იგი წარმოადგენს კენიის აღმოსავლეთ პროვინციის, კიტუის რაიონის მთავარ ქალაქს. ქალაქ კიტუის მოსახლეობა 1999 წლის მონაცემებით 13,244 კაცს შეადგენდა.
Garage Inc.

Garage Inc. — ამერიკული მძიმე მეტალ ჯგუფ მეტალიკის 1998 წელს გამოსული ქავერ ალბომი. ალბომის ორნახევარ მილიონზე მეტი ეგზემპლარი გაიყიდა მხოლოდ აშშ-ში. შეიცავდა სიმღერების ქავერ ვერსიებს, იმ მომენტამდე გამოსული ყველა სინგლის B-გვერდებზე გამოსულ ქავერებს და მთლიან The $5.98 E.P. – Garage Days Re-Revisited EP-ს, რომელიც აღარ გამოსულა მისი პირველი გამოსვლის (1987 წელი) შემდეგ. სახელწოდება Garage Days Re-Revisited-სა და მათი სიმღერის Damage, Inc. კომპინაციაა. ალბომი მოიცავს შემსრულებლებს, რომელთაც მეტალიკაზე იქონიეს გავლენა. ეს სიმღერები ჩაწერილია 1998 წლის სექტემბერ - ოქტომბერში ეს ტრეკები წარმოადგენს იმ შემსრულებელთა სიმღერების ქავერ ვერსიებს, რომლებმაც გავლენა იქონიეს მეტალიკაზე ადრეულ წლებში. აქ არის ასევე მეტალიკის სინგლების B-გვერდები. მუსიკოსები ჯეიმზ ჰეტფილდი — წამყვანი ვოკალი, რიტმული გიტარა კირკ ჰემეტი — წამყვანი გიტარა ჯეისონ ნიუსტედი — ბას-გიტარა, დამატებითი ვოკალი ლარს ულრიხი — დასარტყმელი საკრავები კლიფ ბარტონი – ბას-გიტარა, დამატებითი ვოკალი სიმღერებში Blitzkrieg და Am I Evil? მიწვეული შემსრულებლები Tuesday's Gone-ში პეპერ კინანი – მეორე წამყვანი ვოკალი ჯერი კანტრელი – გიტარა შონ კინი – დამატებითი პერკუსია ჯიმ მარტინი – გიტარა ჯონ პოპერი – ჰარმონიკა გერი როსინგტონი – დამატებითი გიტარა ლეს კლეიპული – ბანჯო სტუდიური პერსონალი პროდიუსერები - ბობ როკი, ჰეტფილდი, ულრიხი ინჟინრები - მაიკ კლინკი, ბრაიან დობსი, ჯეფრი ნორმანი, კსაბა პეტოცზი, რენდი სტაუბი, ტობი ვრაიტი ინჟინერ-ასისტენტები - ლეფ ლეფერტსი, კრის მენინგი, კენტ მეტკი მიქსი - მაიკლ ფრეიზერი, ფლემინგ რასმუსენი, რენდი სტაუბი მასტერინგი - ჯორჯ მარინო რემასტერინგი - ჯორჯ მარინო ციფრული რედაქტირება - პოლ დეკარლი, მაიკ გილისი დიზაინი - ენდი აირფიქსი გარეკანის გაფორმება - როს ჰალფინი ფოტოგრაფები - ანტონ კორბეინი, როს ჰალფინი, მარკ ლეალოჰა შენიშვნები ბუკლეტში - დევიდ ფრაიკი ინფორმაცია ალბომის შესახებ ოფიციალური საიტიდან ↑ Allmusic Review ↑ Sinclair, ტომ. (1998-12-18) Garage Inc. Review. Entertainment Weekly. დაარქივებულია ორიგინალიდან — 2009-04-25. ციტირების თარიღი: 2012-06-03. ↑ Garage Inc - Metallica. NME (1998-11-17). ციტირების თარიღი: 2011-03-15. ↑ Ratliff, Ben. (1998-11-17) Garage Inc.. Rolling Stone. დაარქივებულია ორიგინალიდან — 2017-09-24. ციტირების თარიღი: 2012-06-03. ↑ Metallica: Album Guide Rolling Stone Music. Rollingstone.com. ციტირების თარიღი: 2011-01-26. ↑ 6.0 6.1 Finnish album certifications – Metallica – Garage Inc. ფინურად. Musiikkituottajat – IFPI Finland. ↑ Greek album certifications – Metallica – Garage Inc. ბერძნულად. IFPI საბერძნეთი. ↑ ოქროს/პლატინის მონაცემთა ბაზა (Metallica; 'Garage Inc.') გერმანულად. ფედერალური მუსიკალური ინდუსტრიის ასოციაცია. ↑ Polish album certifications – Metallica – Garage Inc. პოლონურად. პოლონეთის აუდიოს და ვიდეოს მწარმოებლები (ZPAV). ↑ British album certifications – Metallica – Garage Inc.. ბრიტანეთის ფონოგრამების მწარმოებლების ასოციაცია. შეიყვანეთ Garage Inc. ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Metallica – Garage Inc.. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
სერა-დუ-მარი

სერა-დუ-მარი (პორტ. Serra do Mar - ზღვის ქედი) — მთათა სისტემა ბრაზილიის სამხრეთ-აღმოსავლეთ ნაწილში, იგი გადაჭიმულია 1500 კმ-ის სიგრძეზე ატლანტის ოკეანის პარალელურად, სან-პაულუს შტატიდან პარანას შტატამდე. უმაღლესი მწვერვალია პიკო-პარანა 2, 255 მეტრი. გეოლოგიურად, ეს მთები მიეკუთვნება კრისტალურ ქანებს, რომელიც დამახასიათებელია სამხრეთ ამერიკის აღმოსავლეთ ნაწილისათვის. იგი წარმოიქმნა 60 მილიონი წლის წინ. ბრაზილიის აღმოჩენის პერიოდში (1500 წ), სერა-დუ-მარი შეიცავდა საკმაოდ მდიდარ და მაღალდივერსიფიცირებულ ეკოსისტემას. მაგრამ შემდეგში ურბანიზაციამ და ტერიტორიის მასიურად დასახლებამ გამოიწვია დეფორესტაცია (ტყის საფარის გაქრობა) და იგი ემორჩა მხოლოდ ოკეანის სიახლოვეს სტეპებში. ამჟამად, შემორჩენილი ბიოსისტემის დასაცავად ამ ტერიტორიაზე შექმნილია ეროვნული პარკი და ეკო-სადგურები. სერა-დუ-მარის სიახლოვეს მდებარეობს უდიდესი მეტროპოლიები – სან-პაულუ და კურიტიბა. იუნესკოს მსოფლიო მემკვიდრეობის ძეგლები ბრაზილიაში მსოფლიო მემკვიდრეობის ძეგლების სია ამერიკაში Origens e evolução da Serra do Mar დაარქივებული 2011-10-11 საიტზე Wayback Machine. Mata Atlântica: Essencial para a Vida Parque Estadual Pico do Marumbi დაარქივებული 2007-02-10 საიტზე Wayback Machine.
თიკა (კენია)

თიკა (ინგლ. thika) — პატარა ქალაქი კენიის ცენტრალურ პროვინციაში. იგი მდებარეობს 40 კმ2-ში ნაირობის ჩრდილო-აღმოსავლეთით, მდინარე თიკაზე. ქალაქ თიკას მოსახლეობა 1999 წლის მონაცემებით 88,265 კაცს შეადგენს, მოსახლეობის რაოდენობა საკმაოდ სწრაფად იზრდება. თიკა მდებარეობს ზღვის დონიდან 1531 მეტრზე.
კიტალე

კიტალე (ინგლ. Kitale) — ქალაქი კენიაში. მდებარეობს კენიის დასავლეთ ნაწილში. შედის რიფტ-ველის პროვინციის შემადგენლობაში. მოსახლეობა 1999 წლის მონაცემებით 63,254 კაცს შეადგენს.
ლოდვარი

ლოდვარი (ინგლ. Lodwar) — ქალაქი კენიაში. მდებარეობს კენიის ჩრდილო-დასავლეთ ნაწილში. შედის რიფტ-ველის პროვინციის შემადგენლობაში. ტურკანის ტბის დასავლეთ ნაპირზე. მოსახლეობა 2009 წლის მონაცემებით 48,316 კაცს შეადგენს. ↑ Archived copy. დაარქივებულია ორიგინალიდან — 2013-10-02. ციტირების თარიღი: 2013-09-30.
ლოკიჩოკიო

ლოკიჩოკიო ან ლოკიჩოგიო (ინგლ. Lokichokio) — ქალაქი კენიაში. მდებარეობს კენიის ჩრდილო-დასავლეთ ნაწილში. შედის რიფტ-ველის პროვინციის შემადგენლობაში.
კენიის ეროვნული ასამბლეა

კენიის ეროვნული ასამბლეა – კენიის ერთპალატიანი საკანონმდებლო ორგანო. ამჟამინდელ ეროვნულ ასამბლეაში 224 ადგილია საიდანაც 210 არჩეულია ერთმანდატიანი ოლქებიდან ხმათა უმრავლესობით. 14 (მათ შორის სპიკერი და საზოგადოებრივი მინისტრი) კი დანიშნულია თანამდებობების მიხედვით (ex officio). Parliament of Kenya დაარქივებული 2008-06-17 საიტზე Wayback Machine.
წყაროსთავის წმინდა გიორგის ეკლესია

წყაროსთავის წმინდა გიორგის ეკლესია – წმინდა გიორგის სახელობის ეკლესია თელავის მუნიციპალიტეტში. მდებარეობს სოფელ ლალისყურის ჩრდილოეთით, თელავი-ომალოს საავტომობილო გზის მარცხენა მხარეს, მდინარე სტორის მარჯვენა ნაპირზე, შემაღლებულ გორაზე. სავრაუდოდ თარიღდება XV საუკუნით. ადგილობრივთა გადმოცემით ეკლესიის სახელწოდება დაკავშირებულია მის მახლობლად მდებარე წყაროსთან, საიდანაც წყალი თიხის მილებით მთის ძირას მდებარე ციხესიმაგრეში მიედინებოდა. ეკლესია დარბაზულია და მასზე სამხრეთიდან მიშენებულია ვიწრო დაბალი ნაგებობა. მოგვიანებით ეკლესიისათვის დასავლეთიდან მიუშენებიათ ორსართულიანი სამრეკლო. ეკლესიას ორი შესასვლელი აქვს: სამხრეთიდან და დასავლეთიდან — სამრეკლოს პირველი სართულიდან. ეკლესია მოხატული ყოფილა, რომელიც თარიღდებოდა XVI საუკუნით. სამრეკლო ეკლესიაზე ოდნავ გვიანდელია. განეჯუთვნება XVI საუკუნეს, პირველი სართული გეგმით კვადრატს უახლოვდება (5,0 x 4,6 მეტრია). იგი სამხრეთით და დასავლეთით ფართო, შეისრული თაღით იყო გახსნილი, მოგვიანებით ისინი ამოუშენებიათ. მათ შორის სამხრეთისაში ვიწრო შესასვლელი იყო დატანებული, დასავლეთისაში კი - ბუხარი (2005-2006 წლებში, ეკლესიის შეკეთების დროს, თაღებში ჩაშენებული კედლები მოშალეს). ერთი თაღი აღმოსავლეთითაცაა. მასში ეკლესიის დასავლეთი შესასვლელი გამოდის. ჩრთილოეთით სართულის კედელი ყრუა. ამ მხარეს თაღის ნაცვლად, მოწყობილია იგივე ზომისა და ფორმის ნიშა, თაღები კვადრატული აგურითაა (20.5 x 20,5 x 4,5 სმ) ნაწყობი. წირთხლები კი - ნატეხი ქვით. ნატეხი ქვითვეა ნაწყობი სართულის გუმბათოვანი კამარაც, რომლის წრიულ საფუძველზე გადასვლა ხორციელდება ოთხივე კუთხეში მოწყობილი, აგურის შეისრულთაღიანი ტრომპითა და მათ გვერდებზე, სამკუთხა ელემენტებით, რ-ებიც ტრომპებით შექმნილი რვაკუთხედის ყოველ კუთხეში, სამ-სამი, კუთხით შვერილი აგურითაა გამოყვანილი. პირველი სართულის დამასრულებელ კვადრატულ ბაქანზე აღმართულია აგურით ნაგები, რვაწახნაგა ფანჩატური, რომლის თითოეულ წახნაგში თითო, ნახევარწრიულთაღოვანი ღიობია გაჭრილი. აღმართული ღერძული წახნაგის ღიობში ეკლესიის სარკმელი გამოდის, სარკმლის ზემოთ, წყობაში ჩასმულ, შირიმის სწორკუთხა ქვაზე, ფონის ჩაღრმავებით, ბოლოებწაწვეტებული, ტოლმკლავა ჯვარია გამოყვანილი. ფანჩატურის წიბოები და ღიობების წირთხლები შირიმითა და ნატეხი ქვითაა ნაწყობი. ღიობის გადამხურავი თაღები კი - აგურით. შიგნით ფანჩატური გადახურულია ნახევარსფერული ფორმის, სხმული კამარით. სამრეკლო ორივე მხრიდან შელესილი (ჩამოცვენილია) და შეთეთრებულია. ფარედან, ფანჩატურის თითოეული ღიობის თაღოვანი ნაწილი, აღმოსავლეთით ღერძული ღიობის გარდა, კედლის მცირედ შეღრმავებულ, სწორკუთხა არეშია ჩასმული. კედლები დასრულებულია ლეკალური აგურით ნაწყობი, მაღალი ლავგარდნით. სამრეკლო გადახურულია აგურითვე ნაწყობი, პირამიდული სახურავით. მოგვიანებით იგი თუნუქით შეუმოსავთ 2005-2006 წლებში ჩატარებული რემონტის დროს ძველი საბურავი ახლით შეცვალეს. საქართველოს ისტორიისა და კულტურის ძეგლთა აღწერილობა, ტ. 1-II, თბ., 2015. — გვ. 303-307. ჯაჭვაძე ი. ლეგენდად ქცეული ძეგლები, ჟურნალი დროშა, 1976, N 8, გვ.15-16.
ჟაუს ეროვნული პარკი

ჟაუს ეროვნული პარკი (პორტ. Parque Nacional do Jaú) — ეროვნული პარკი ბრაზილიაში, ამაზონასის შტატში. იგი წარმოადგენს უდიდეს ტყის რეზერვს მთელს სამხრეთ ამერიკაში, გადაჭიმულია 23. 000 კმ. კვ-ზე პარკში შესვლა შეზღუდულია და შესაძლებელია მხოლოდ ბრაზილიის მთავრობის მიერ გაცემული სპეციალური ნებართვით. პარკი ცნობილია როგორც ერთ-ერთი საუკეთესოდ შენახული ამაზონის ტროპიკული ტყე. აქ ბინადრობენ იაგუარები, მდინარის დელფინები (ბოტო) და ფლორისა და ფაუნის სხვა უამრავი წარმომადგენლები. იუნესკოს მსოფლიო მემკვიდრეობის ძეგლები ბრაზილიაში მსოფლიო მემკვიდრეობის ძეგლების სია ამერიკაში სურათი თანამგზავრიდან (Google Maps) NASA Earth Explorer page
ვოი

ვოი (ინგლ. Voi) — ქალაქი კენიაში. მდებარეობს კენიის სამხრეთ ნაწილში. შედის სანაპირო პროვინციის შემადგენლობაში.
ფერნანდუ-დი-ნორონია

ფერნანდუ-დი-ნორონია (პორტ. Fernando de Noronha) — არქიპელაგი ატლანტის ოკეანეში, ბრაზილიის სანაპიროდან 345 კილომეტრის მოშორებით. შედგება 21 კუნძულისა და სხვა პატარა კუნძულებისგან. მთავარი კუნძულის ფართობი 18,4 კმ²–ია; მოსახლეობა შეადგენს 3 108 კაცს (2009). კუნძულები ატარებს სპეციალური მუნიციპალიტეტის სტატუსს და შედის ბრაზილიის შტატ პერნამბუკუს შემადგენლობაში, ამავე დროს წარმოადგენს იუნესკოს მსოფლიო მემკვიდრეობის ძეგლს. იუნესკოს მსოფლიო მემკვიდრეობის ძეგლები ბრაზილიაში მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: ფერნანდუ-დი-ნორონია ფერნანდუ-დი-ნორონიას საიტი დაარქივებული 2010-09-26 საიტზე Wayback Machine. ინფორმაცია არქიპელაგზე დაარქივებული 2005-05-23 საიტზე Wayback Machine.
ვაჯირი

ვაჯირი (ინგლ. Wajir) — ქალაქი კენიაში. მდებარეობს ქვეყნის აღმოსავლეთ ნაწილში. შედის ჩრდილო-აღმოსავლეთი პროვინციის შემადგენლობაში. ქალაქის მოსახლეობა 1999 წლის მონაცემებით 32,207 ადამიანს შეადგენდა. Ваджир - город ремесленников Geography.su
მარალალი

მარალალი (ინგლ. Maralal) — კენიის ჩრდილოეთ ნაწილში გორაკის ფერდობზე გაშენებული პატარა სავაჭრო ქალაქი. მდებარეობს ლორიგი პლატოს აღმოსავლეთით, სამბურუს ოლქში. წარმოადგენს აღნიშნული ოლქის ადმინისტრაციულ ცენტრს. ქალაქის მოსახლეობა შეადგენს 16 281 კაცს (1999). პირველად აქ ბაზარი დააარსეს სომალელმა მცხოვრებლებმა 1920-იან წლებში. ქალაქი ძირათადად ტურიზმის ხარჯზე არსებობს. აქვეა მარალალის ეროვნული ტაძარი. ქალაქი ცნობილია ტურისტებისადმი მეგობრული განწყობით და სასტუმროების სიიაფით. ↑ Maralal. world-gazetteer.com. ციტირების თარიღი: 2013-04-01.[მკვდარი ბმული]
ნანიუკი

ნანიუკი (ინგლ. Nanyuki) — ქალაქი კენიაში. მდებარეობს ქვეყნის ცენტრალურ ნაწილში. შედის რიფტ-ველის პროვინციის შემადგენლობაში. მოსახლეობა 1999 წლის მონაცემებით 31,577 კაცს შეადგენს.
სიცილიური ბაროკო

სიცილიური ბაროკო ბაროკოს არქიტექტურის გამორჩეული ფორმაა, რომელმაც განვითარება ჰპოვა სიცილიის კუნძულზე, იტალიაში, XVII-XVIII საუკუნეებში. სტილი ამოიცნობა არა მხოლოდ მისი ტიპური ბაროკოს ხვეულებითა და არშიებით, არამედ ასევე მომღიმარი ნიღბებით, ფრთოსანი ჩვილი ანგელოზებითა და ზედმიწევნით დეტალური ორნამენტებით, რომელმაც სიცილიას უნიკალური არქიტექტურული სახე შეუქმნა. სიცილიური ბაროკოს სტილი გაჩნდა 1693 წლის მასიური მიწისძვრის შემდეგ დაწყებული აღმშენებლობის ბუმით. მანამდე ბაროკოს სტილი კუნძულზე გამოიყენებოდა უფრო სადა მანერით, რომელიც ჰიბრიდული ადგილობრივი არქიტექტურიდან წარმოიშვა, რომის დიდი ბაროკოს არქიტექტურის გავლენის გარეშე. მიწისძვრის შემდეგ ადგილობრივ არქიტექტორებს, რომელთა უმრავლესობა განათლებას რომში იღებს, საშუალება მიეცათ შეექმნათ გაცილებით უფრო დახვეწილი და რთული ბაროკოს არქიტექტურა, იმჟამად პოპულარული კონტინენტალურ იტალიაში. ამ არქიტექტორთა ნამუშევრებმა, და მათ მიერ წამოწყებულმა ახალმა არქიტექტურულმა კვეთის ჟანრმა, მრავალი ადგილობრივი დამწყები არქიტექტორი აღაფრთოვანა. დაახ. 1730 წელს სიცილიელი არქიტექტორების ახალი თაობა უკვე საკმაოდ თავდაჯერებით იყენებდა ბაროკოს სტილს. სტილის მათმა თავისებურმა გაგებამ გამოიწვია უფრო პერსონალიზებული და გაცილებით ლოკალიზებული ხელოვნების ფორმის ჩამოყალიბება ამ კუნძულზე. 1780-იანი წლებიდან ამ სტილს ცვლის ახალი, უფრო მოდური ნეოკლასიციზმი. ზედმიწევნით დეკორატიული სიცილიური ბაროკოს პერიოდი თითქმის 50 წელს გრძელდებოდა და ბრწყინვალედ გამოხატა კუნძულის სოციალური წყობა იმ დროს, როცა ნომინალურად ესპანეთის ხელქვეითი, ის ფაქტობრივად ექსტრავაგანტური და ჰედონისტური ადგილობრივი არისტოკრატიის მიერ იმართებოდა. ბაროკოს არქიტექტურამ კუნძულს საკუთარი უნიკალური ხასიათი შესძინა, რომელსაც დღემდე აღტაცებაში მოჰყავს მნახველი.
ნამანგა

ნამანგა (ინგლ. Namanga) — ქალაქი კენიაში. მდებარეობს ქვეყნის სამხრეთ ნაწილში, ტანზანიის საზღვართან. შედის რიფტ-ველის პროვინციის შემადგენლობაში. მოსახლეობა 1999 წლის მონაცემებით 5 500 კაცს შეადგენს.
ბელმოპანი

ბელმოპანი (ინგლ. Belmopan) — ბელიზის დედაქალაქი. 2010 წლის მონაცემებით ქალაქში ცხოვრობს 16 451 ადამიანი. ბელმოპანი მოქცეულია კაიოს ოლქის შემადგენლობაში. ქალაქი მდებარეობს ზღვის დონიდან 76 მეტრზე. გაშენებულია მდინარე ბელიზის აღმოსავლეთ ნაპირზე. მისგან 80 კილომეტრში მდებარეობს ქვეყნის უდიდესი ქალაქი და ყოფილი დედაქალაქი ბელიზი, რომელიც 1961 წელს ქარიშხალმა დაანგრია. უკვე 1970 წელს, დედაქალაქი ბელმოპანში იქნა გადმოტანილი, აიგო სახელმწიფო დაწესებულებების შენობები. სწორედ ამ წელს მიენიჭა ბელმოპანს ქალაქის სტატუსი. Photos of Belmopan დაარქივებული 2009-03-05 საიტზე Wayback Machine. Map of Belmopan დაარქივებული 2006-12-08 საიტზე Wayback Machine. Online Portal of Belmopan დაარქივებული 2016-07-27 საიტზე Wayback Machine. "Lady from Belmopan" shirt ↑ 1.0 1.1 travel-central-america.net. დაარქივებულია ორიგინალიდან — 2020-10-27. ციტირების თარიღი: 2010-05-10. ↑ "The Hurricane With Three Names," at islandnet.com ↑ belmopanbelize.com. დაარქივებულია ორიგინალიდან — 2010-07-22. ციტირების თარიღი: 2010-05-10.
მანდერა

მანდერა (ინგლ. Mandera) — ქალაქი კენიაში, ჩრდილო-აღმოსავლეთ პროვინციაში. ქალაქი მდებარეობს ეთიოპიისა და სომალის საზღვრებთან ახლოს. 1999 წლის მონაცემებით მანდერის მოსახლეობა შეადგენს 30,433 კაცს. Food distribution in Mandera district (Kenya) დაარქივებული 2007-11-09 საიტზე Wayback Machine.
როკასი

როკასი (პორტ. Atol das Rocas) — მცირე კუნძული ატლანტის ოკეანეში, მიეკუთვნება ბრაზილიის შტატ რიუ-გრანდი-დუ-ნორტის. სანაპიროდან მდებარეობს 260 კილომეტრის მოშორებით და 160 კილომეტრით დასავლეთით ფერნანდუ-დი-ნორონიის არქიპელაგიდან. კუნძულის წარმოშობა ნაწილობრივ ვულკანურია, ხოლო ნაწილობრი იგი მარჯნის კუნძულია. მისი საერთო ფართობი 7,1 კმ.კვ-ია. კუნძული ველური ბუნების აკვანია, რის გამოც ის 2001 წელს იუნესკომ მსოფლიო მემკვიდრეობის სიაში შეიტანა. აქ ბინადრობენ კუები, ზვიგენები, დელფინები და სხვადასხვა სახის ფრინველები. იუნესკოს მსოფლიო მემკვიდრეობის ძეგლები ბრაზილიაში მსოფლიო მემკვიდრეობის ძეგლების სია ამერიკაში Sigep — Brazilian Commission of Geological and Palaeobiological Sites დაარქივებული 2005-02-22 საიტზე Wayback Machine. UNESCO — World Heritage Further information დაარქივებული 2004-12-16 საიტზე Wayback Machine.
მალინდი

მალინდი (სუაჰ. Malindi, პორტ. Melinde) — საპორტო ქალაქი კენიაში, სანაპირო პროვინციაში. ქალაქი მდებარეობს ინდოეთის ოკეანის სანაპიროზე მდინარე გალანის შესართავში. 1999 წლის მონაცემებით მალინდის მოსახლეობა შეადგენს 117,735 კაცს. მალინდი სვაჰილი დასახლებაა XIV საუკუნიდან და მას აღმოსავლეთ აფრიკის ამ ნაწილში უპირატესობაში მხოლოდ მომბასა ეცილებოდა. ტრადიცულად ეს იყო უცხოურ ძალთა საპორტო ქალაქი. 1414 წელს ქალაქი მოინახულა ჩინეთის საზღვაო მკვლევრის — ჯენ ხეს ფლოტილიამ. მალინდის მმართველმა ამ ფლოტილიით პირადი საჩუქრის სახით ჟირაფი და სამკაულები გაუგზავნა ჩინეთის მმართველს. პორტუგელიელი მკვლევარი ვასკო და გამა მალინდის მმართველებს 1498 წელს შეხვდა, მათთან სავაჭრო ხელშეკრულებას მოაწერა ხელი და მეგზური იქირავა ინდოეთში გასამგზავრებლად. ამ პერიოდში აღმართა მან მარჯნის სვეტი, რომელიც დღემდე შემორჩა. 1499 წელს პურტუგალიელებმა მალინდიში სავაჭრო ბანაკი დააარსეს, რომელიც ინდოეთიდან და მისკენ მიმავალი ქარავნებისთვის მოსასვენებელ ადგილს წარმოადგენდა. აქვეა ამ პერიოდის ეკლესიაც. ეს ადგილი, განსაკუთრებით მარჯნის სვეტი, ტურისტებისთვის ყველაზე საინტერესო ღირსშესანიშნაობაა. ქალაქში შემორჩენილია ძველი სვაჰილის სტილის არქიტექტრაც, მათ შორის ჯუმა მეჩეთი და სასახლე. Malindi Municipal Council Website დაარქივებული 2009-10-21 საიტზე Wayback Machine.
კატანია

კატანია — სიცილიის სიდიდით მეორე ქალაქი და ამავე სახელწოდების პროვინციის დედაქალაქი. 296 000 მცხოვრებით ის ასევე სიდიდით მეორე მჭიდროდ დასახლებული ქალაქია კუნძულზე. მდებარეობს კუნძულის აღმოსავლეთ სანაპიროზე, მესინასა და სირაკუზას შორის აქტიურ ვულკან ეტნას ძირას. ქალაქი ძვ.წ. VIII საუკუნეში დაარსდა ბერძენი კოლონიზატორების მიერ ხალკისიდან. თავდაპირველად ეტნა ერქვა ვულკანის სახელზე, შემდეგ კატანე. 1169 და 1693 წლის მიწისძვრებმა და ვულკანის ლავამ მნიშვნელოვნად დაანგრია და დააზიანა ქალაქი და მისი შემოგარენი. ქალაქის მფარველი წმინდანია წმ. აგატა. Duomo di Sant'Agata Collegiata di Santa Maria dell'Elemosina Basilica di San Nicola l'Arena San Placido Badìa di Sant'Agata San Francesco d'Assisi all'Immacolata Sant'Agata alla Fornace - San Biagio Santa Maria dell'Aiuto San Benedetto da Norcia San Francesco Borgia Fontana dell'Elefante Monumento a Vincenzo Bellini Catania City Official web site (იტალიური) Catania Metropolitan Area (Hinterland) დაარქივებული 2010-12-08 საიტზე Wayback Machine. (იტალიური) Province of Catania Official web site დაარქივებული 2008-09-28 საიტზე Wayback Machine. (იტალიური)
ბრიჯტაუნი

ბრიჯტაუნი — ბარბადოსის დედაქალაქი და უდიდესი ქალაქი, 2006 წლის მონაცემებით, მისი მოსახლეობა შეადგენს 96 578 ადამიანს. ქალაქის გარშემო შექმნილია აგლომერაცია, რომელსაც დიდ ბრიჯტაუნს უწოდებენ. ქალაქი მოქცეულია სენტ-მიშელის ოლქის ტერიტორიაზე. თანამედროვე ბრიჯტაუნის ადგილას, 1628 წელს დასახლება ინგლისელებმა დააარსეს. დღეს ბრიჯტაუნი ვესტ-ინდოეთის უმნიშვნელოვანეს ტურისტულ ღირსშესანიშნაობას და მნიშვნელოვან ფინანსურ ცენტრს წარმოადგენს. 2011 წელს, ქალაქის ისტორიული ნაწილი იუნესკომ მსოფლიო მემკვიდრეობის სიაში შეიტანა. ვიკისაწყობში არის გვერდი თემაზე: ბრიჯტაუნი Barbados' UNESCO World Heritage application დაარქივებული 2017-10-10 საიტზე Wayback Machine. Historical info of Bridgetown დაარქივებული 2003-09-09 საიტზე Wayback Machine. - Barbados postal service Deep Water Harbour Port Bridgetown Cruise Terminals Map overview of Bridgetown Aerial view over Bridgetown's centre Detailed map of Bridgetown
ორუ-პრეტუ

ორუ-პრეტუ (პორტ. Vila Rica do Ouro Preto — შავი ოქროს მდიდარი სოფელი) — ქალაქი ბრაზილიაში, მინას-ჟერაისის შტატში. მდებარეობს სიერა-დო-ესპინაკოს მთებში. იგი დაარსდა კოლონიურ ეპოქაში, როგორც სამთო-მოპოვებითი სამუშაოების ცენტრი. 1980 წელს ორტუ-პრეტუ თავის ბაროკოს სტილის არქიტექტურის გამო იუნესკომ მსოფლიო მემკვიდრეობის სიაში შეიტანა. იუნესკოს მსოფლიო მემკვიდრეობის ძეგლები ბრაზილიაში მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: ორუ-პრეტუ ტურისტული კომპანიის საიტი დაარქივებული 2006-08-21 საიტზე Wayback Machine.
როზა ოტუნბაევა

როზა ოტუნბაევა (რუს. Ро́за Иса́ковна Отунба́ева; დ. 23 აგვისტო 1950, ოში, ყირგიზეთი) – ყირგიზი პოლიტიკოსი და დიპლომატი. სოციალ-დემოკრატიული პარტიის და პარლამენტის ოპოზიციური სოციალ-დემოკრატიული პარტიის ლიდერი. 2010 წლის აპრილის მოვლენების შემდეგ გახდა გარდამავალი მთავრობის ხელმძღვანელი. ქალი პრეზიდენტების სია Kyrgyzstan: The Bittersweet Fruits Of The Revolution Roza Otunbayeva interviews on Echo of Moscow (რუსული)
მურანგა

მურანგა (ინგლ. Murang'a) — ქალაქი კენიაში. მდებარეობს ქვეყნის სამხრეთ ნაწილში. შედის ცენტრალური პროვინციის შემადგენლობაში. მოსახლეობა 2009 წლის მონაცემებით 28 775 კაცს შეადგენს. ↑ https://muranga.go.ke/ ↑ 2009 Census Vol 1 Table 3 Rural and Urban Population ვიკისაწყობში არის გვერდი თემაზე: მურანგა